“บ้านดุสิตธานี” จับมือ “โรบินฮู้ด” ส่งข้าวกล่องราคาย่อมเยาถึงบ้าน
"บ้านดุสิตธานี" จับมือ "โรบินฮู้ด" ส่งข้าวกล่องราคาย่อมเยาถึงบ้าน
2 ก.พ. 2564

“โรบินฮู้ด” แพลตฟอร์มฟู้ดเดลิเวอรีสัญชาติไทย มุ่งมั่นตั้งใจช่วยเหลือและสนับสนุนผู้ประกอบการร้านอาหาร ให้สามารถผ่านวิกฤตทางเศรษฐกิจไปได้ ด้วยจุดยืนในการไม่เก็บค่าธรรมเนียมการใช้แพลตฟอร์ม (GP) เพื่อให้ร้านค้าสามารถรับมือและก้าวผ่านวิกฤตเศรษฐกิจได้ ล่าสุด จับมือ “บ้านดุสิตธานี” ร้านอาหารของกลุ่มดุสิตธานี นำอาหารคุณภาพมาตรฐานโรงแรม ภายใต้โครงการ “ดุสิตธานี รวมพลังตอบแทนสังคมไทย” กว่า 10 เมนู ได้แก่ ข้าวไข่เจียว โจ๊กไข่ออนเซ็น ข้าวเหนียวหมูปิ้ง ข้าวผัดกุ้ง ข้าวราดกะเพราหมูสับ สปาเก็ตตี้ ข้าวผัดมันกุ้ง น้ำสมุนไพร พร้อมเมนูประจำวันอื่น ๆ อีกมากมาย และขนมปังที่อบสดใหม่แบบวันต่อวัน ขึ้นแพลตฟอร์มโรบินฮู้ด และจำหน่ายในราคาย่อมเยา หวังช่วยเหลือแบ่งเบาภาระค่าใช้จ่ายให้กับคนไทย รวมถึงสร้างงานสร้างรายได้ให้กับพนักงานกลุ่มดุสิตธานีและไรเดอร์ของโรบินฮู้ดท่ามกลางวิกฤตเศรษฐกิจจากโควิด-19